ПРОТОКОЛ № 10
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет, 
проведено на 30 май 2023 г.

Днес, 30 май 2023 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

ПРЕДСЕДАТЕЛ:		EВГЕНИ ИВАНОВ 
ЧЛЕНОВЕ:   ПЛАМЕН НАЙДЕНОВ
	ГЕОРГИ КУЗМАНОВ -
	чрез видеоконферентна връзка
	ЙОРДАН СТОЕВ 
От администрацията на ВСС: 
Деница Захариева – началник отдел „Дисциплинарни производства“, дирекция „Правна“ – АВСС.

Заседанието протече при следния дневен ред:

1. Предложение от главния прокурор на Република България за образуване на дисциплинарно производство за налагане на дисциплинарно наказание на Борислав Боби Сарафов – директор на Национална следствена служба и заместник на главния прокурор по разследването, заведено с вх. рег. индекс № ВСС-7460/16.05.2023 г., по описа на ВСС.
2. Извлечение от протокол № 17, д.т. № 19 от заседание на прокурорската колегия на Висшия съдебен съвет, проведено на 17 май 2023 г., относно разглеждане на сигнал от Борислав Боби Сарафов – директор на Националната следствена служба, заведен с вх. рег. индекс № ВСС-7443/16.05.2023 г., по описа на ВСС.

По дневния ред:

1. ОТНОСНО: Предложение от Главния прокурор на Република България за образуване на дисциплинарно производство за налагане на дисциплинарно наказание на Борислав Боби Сарафов – директор на Национална следствена служба и заместник на главния прокурор по разследването, заведено с вх. рег. индекс № ВСС-7460/16.05.2023 г. по описа на ВСС.

След проведеното гласуване и при получен резултат: 2 гласа „за“ (Евгени Иванов и Пламен Найденов) и 2 гласа „против“ (Йордан Стоев и Георги Кузманов)

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ 
С ИВСС“ КЪМ ПРОКУРОРСКАТА КОЛЕГИЯ НА ВСС:

1.1. Не взе решение по направеното предложение с рег. индекс № ВСС-7460/16.05.2023 г. по описа на ВСС от Главния прокурор на Република България за образуване на дисциплинарно производство за налагане на дисциплинарно наказание на Борислав Боби Сарафов – директор на Национална следствена служба и заместник на главния прокурор по разследването.
1.2. Внася предложение с рег. индекс № ВСС-7460/16.05.2023 г. по описа на ВСС от Главния прокурор на Република България за образуване на дисциплинарно производство за налагане на дисциплинарно наказание на Борислав Боби Сарафов – директор на Национална следствена служба и заместник на главния прокурор по разследването, за разглеждане в заседание на прокурорската колегия на ВСС.

2. ОТНОСНО: Извлечение от протокол № 17, д.т. № 19 от заседание на прокурорската колегия на Висшия съдебен съвет, проведено на 17 май 2023 г., относно разглеждане на сигнал от Борислав Боби Сарафов – директор на Националната следствена служба, заведен с вх. рег. индекс № ВСС-7443/16.05.2023 г., по описа на ВСС.

След разисквания и проведено гласуване с 3 гласа „за“

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ 
С ИВСС“ КЪМ ПРОКУРОРСКАТА КОЛЕГИЯ НА ВСС
Р Е Ш И:

Приема за сведение сигнал с per. индекс № ВСС-7443/16.05.2023 г., по описа на ВСС от Борислав Боби Сарафов - директор на Националната следствена служба.
(В обсъждането и гласуването не участва Йордан Стоев, поради направен самоотвод.)

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“  КЪМ
ПРОКУРОРСКАТА КОЛЕГИЯ НА ВСС:          (П)

ЕВГЕНИ ИВАНОВ